Rendalen kraftverk

Rendalen kraftverk er et vannkraftverk mellom Hornset og Hårset i  Rendalen kommune i Innlandet fylke.

Kraftverket ble satt i drift i 1971, og utnytter et fall på 210 meter mellom Høyeggdammen i Glomma og elven Rena. Vannet føres via Rendalsoverføringen, en 29 km lang tunnel mellom de to dalførene.

I perioden 2009–2012 ble det bygget ny kraftstasjon i fjellet innenfor den eksisterende kraftstasjonen fra 1971. Rendalen 2 ble åpnet i juni 2013.
Veidekke hadde hovedentreprisen for den nye kraftstasjonen.

Det gamle aggregatet er oppgradert og står klart til bruk ved behov. Det kjøres bare ett aggregat av gangen, kontinuerlig drift tilsier at årsproduksjonen øker med 40 GWh.

Rendalen 1 har en francisturbin på 92 MW. Rendalen 2 har en francisturbin på 100 MW. 
Normal årsproduksjon er ca. 740 GWh.

Eier er E-CO Energi med 50%, Opplandskraft DA og Oppland Energi med 25 % hver.

Referanser

Kilder

 NVE vannkraftdatabase
 Oppland Energi 
 Akershus Energi
 Hafslund E-CO
  Ny kraftstasjon - Veidekke

 Se også 
 Eidsiva: Utbygging av Rendalen kraftverk

Kategori:Vannkraftverk i Innlandet
Kategori:Opplandskraft DA
Kategori:Kraftverk i Rendalen
Kategori:Akershus Energi
Kategori:Hafslund E-CO Vannkraft Innlandet
Kategori:Kraftverk etablert i 1971
Kategori:Kraftverk etablert i 2013